
DISPUTATIO  MEDICA 


INAUGURALIS 


DB 


DYSENTERIA. 


Uysenteria  frequens  morbus  est,  praesertim 
in  regionibus  calidis ;  plerumque  gravis,  et  sae- 
pe  admodum  periculosus.  Exeunte  aestate,  aut 
ineunte  autumno,  plerumque  longe  lateque  per 
populos  grassatur,  et  praecipue  in  locis  paludo¬ 
sis,  ubi  saepe  cum  febribus  intermittentibus  vel 
remittentibus  conjungitur,  utCuLLEN,  Pujngle, 
ZiMMERMAN,  aliique  haud  parvi  nominis  aucto- 

DE  DYSENTERIA. 


res  testantur.  Convenit  quoque  inter  omnes,  ob 
naturam  ejus  pestiferam,  per  classes,  exercitus, 
valetudinaria,  et  urbes  obsessas  potissimum  sae¬ 
vire,  vel  ubicunque  magna  multitudo  hominum 
in  unum  congregata,  vitae  ac  victus  communi¬ 
tate  utitur.  In  hujusmodi  locis  plerumque  le- 
thalis  est,  frustra  saepe  obstante  medicina. 


MORBI  DEFINITIO. 

Morbum,  quem  hujus  opusculi  argumentum 
selegi,  CuLLENus,  in  nosologia  summus  auctor, 
sequenti  charactere,  quo  a  cunctis  aliis  affectio¬ 
nibus  distingui  potest,  tam  clare  quam  breviter 
definivit  :  ‘‘  Pyrexia  contagiosa  ;  dejectiones 
frequentes,  mucosae,  vel  sanguinolentae,  reten¬ 
tis  plerumque  faecibus  alvinis  ;  tormina  j  tenes- 

MORBI  HISTORIA. 

Dysenteria  variis  modis  adoritur  :  interdum 
aegrotus  rigoribus,  cum  lassitudine,  magna  cum 
debilitate,  capitis  dolore,  cibi  fastidio,  amaro 
oris  sapore  corripitur ;  hisque  calor  auctus,  fre¬ 
quens  arteriarum  pulsus,  dorsi  ac  lumborum  do¬ 
lor,  nausea,  et  interdum  vomitus  materiae  sae¬ 
pe  biliosae  superveniunt ;  paulo  post,  plus  mi- 
nusve  cito,  sitis  urget,  et  intestina  male  se  ha¬ 
bent. 

In  aliquibus  autem  exemplis  nulla  fere  py- 
rexia  praegreditur  ;  sed  initio  liquidis  alvi  de¬ 
jectionibus  accedunt  intestinorum  torsiones  et 
crebri  ventris  dolores,  frequens  dejiciendi  cu¬ 
piditas,  alvus  excrementa,  admodum  foetida,  et 
saepe  exigua  quantitate,  ex  muco  adipe  simili, 
aut  sanguine  intermixto,  excernit,  retentis  ple¬ 
rumque  stercoribus  naturalibus. 

Pyrexia  comitans  est  admodum  varia  :  non- 

nunquam  generis  inflammatorii,  nonnunquam 
formam  intermittentis  vel  remittentis,  saepe 
autem  typhi  speciem  cum  putredinis  signis  co¬ 
mitantibus  assumit.  Interdum  autem  febris 
nuila  fere  adest ;  vel  morbo  progrediente,  ali¬ 
quando  evanescit,  signis  dysenteriae  propriis 
perstantibus.  Interdum  post  dolorem  auctum, 
vel  operationem  medicamenti  cathartici,  faeces 
alvinae  excernuntur :  fere  semper  admodum  par¬ 
cae  sunt,  et  globulis  duris  similes  (qui  medico¬ 
rum  lingua  scybala  vocantur,)  cum  aliquo,  sed 
brevi  torminum  levamine.  Saepe  autem  nihil 
aliud  praeter  mucum  spumosum,  plus  minusve 
foetidum,  et  sanguine  tinctum,  dejicitur*  ;  imo 
interdum  merus  quidem  sanguis  ett  pus  purum 
evacuatur ;  et  excrementa  nonnunquam  fila¬ 
mentis,  carunculis,  quae  tunicae  intestinorum 
villosae  similes  sunt,  scatent. 

Nonnunquam  etiam  vermes :}:,  plerumque  lum- 


*  Moseley  on  Tropical  Diseases,  p.  169. 

f  Dr  D.  Monro  on  Diseases  ot'  Military  Hospitals,  vol.  i, 
p.  63. 

f  Moseley  on  Tropical  Diseases. 

brici,  sed  aliquando  ascarides,  dejiciuntur.  In 
hoc  morbi  gradu  anus  saepe  prolabitur ;  dysuria 
vel  ischuria,  licet  rarius,  sed  saepius  lienteria, 
supervenit:  nonnunquam  lumbrici  ex  ore  evo¬ 
muntur,  ut  Pringelius  memorat.  Lingua, 
urgente  morbo,  muco  alba  squalet,  et  aeger 
nausea  afficitur.  Quamvis  dejectiones  fere  sem- 
per  parcae  sunt,  res  tamen  nonnunquam  longe 
aliter  se  habet ;  testatur  *  enim  Zimmerman, 
quadraginta  laticis  aquosi  libras  uno  vertente 
die  dejectas  fuisse.  Aegri  saepissime  indies,  ple¬ 
rumque  quindecies  aut  vicies,  et  interdum  mul¬ 
to  saepius,  desidunt.  In  hoc  morbo  pulsus  ar¬ 
teriarum  varii  sunt ;  sed  plerumque  debiles,  et 
tardi,  sub  finem  morbi  evadunt.  Horum  symp¬ 
tomatum  plura  vel  pauciora  mortem  anteire  so¬ 
lent  ;  cuncta  enim  rarissime  in  eodem  aegro 
observantur.  Tempus,  per  quod  duret  morbus, 
est  admodum  incertum,  et  multum  ex  astan¬ 
tium  cura,  medicamentorum  usu,  et  aliis  rebus, 
necnon  cura  quam  suimet  aegrotus  habet.  Ae- 


*  Vide  Zimmerman  de  Dysenteria. 

ger  modo  die  quarto  vel  quinto,  modo  decimo 
sexto,  tollitur ;  nec  raro  in  tempus  multo  lon¬ 
gius  superest.  In  quibusdam  casibus  valde  mi¬ 
tis  est  morbus,  et  remediis  lenioribus  cedit. 

Si  morbus  facie  gravissima  et  fatali  fuerit, 
omnia  haec  symptomata  adaugentur  ;  dolor 
fere  perpetuus  est  et  vix  tolerabilis  ;  in  fauci¬ 
bus  plerumque  aphthae  apparent ;  arteriae  imbe- 
cihter  aut  exiliter  micant  ;  os  et  lingua  crustis 
nigricantibus  obducuntur,  et  maculae  in  facie, 
aut  pustulae  nigrae  pone  aures  erumpunt ;  urina 
et  stercora  foetidissima  aegro  inscio  elabuntur, 
aut  tenesmus  tantus  est,  ut  perpetuo  hiet  anus, 
unde  enemata  statim  redduntur,  aut  ita  con¬ 
stringatur,  ut  nihii  possit  emitti :  singultus,  et, 
ut  Riverius  addit,  item  crurum  oedemata  su¬ 
perveniunt. 

Debilitas  summa  est,  et  syncope  saepe  acce¬ 
dit  :  frequenter  extrema  frigescunt,  et  sudores 
frigidi  prorumpunt;  facies  pallescit,  et  fere  cada¬ 
verosa  sit;  pulsus  arteriarum  lenis,  parvus  et  tre¬ 
mulus  fit ;  tandem,  doloribus  ex  toto  conquies- 

centibus,  delirium  leve  accedit,  et  convulsiones 
et  mors  superveniunt. 


CADAVERUM  INCISIONES. 

Quamvis  omnia  viscera  abdominalia  inter* 
dum  'afficiuntur,  tamen  intestinis,  praesertim 
crassioribus,  plerumque  insedit  morbus.  Colon 
et  rectum  solito  crassiora,  et  aere  distenta  inve- 
niuntur,  saepe  inflammata,  exulcerata  et  gan¬ 
graenosa. 

In  multis  morbi  exemplis  intestinorum  cras¬ 
siorum  superficiem  internam  occupant  tubercu¬ 
la  parva,  quae  Baker  pustulis  varioiosis  compa¬ 
rat.  Parva  rotunda  nigri  coloris  puncta  circa 
eorum  bases  observantur. 

Interdum  videntur  similia  parvo  ulceri  cor¬ 
rosivo  in  intestino,  in  quo  marginum  prominen¬ 
tia  dat  similitudinem  substantiae  amissae,  aut 
quasi  tunica  villosa  ex  toto  amoveretur 


*  Vide  John  Hunter  on  the  Diseases  of  the  Army  in 
Jamaica,  p.  230. 

Haec  tubercula  in  coli  cellulis  saepe  reperi- 
untur  j  interdum  quoque  in  membrana  cellulari 
peritonaei  colo  et  recto  proxima.  Cleghorn 
plerumque  animadvertit,  superiorum  intestino¬ 
rum  partem  sanam,  partes  vero  inferiores  aut 
inflammatas,  vel  membranacearum  substantia¬ 
rum  ope,  sibi  invicem  praeter  naturam  adhae¬ 
rentes.  Duorum  hominum  dysenteria  laboran¬ 
tium  omentum  prorsus  fere  delatum  ab  eodem 
est  inventum.  Parvae  ejus  reliquiae  omnino 
nigrae  fuere,  et  materies  purulenta  alba  in  ab- 

f 

domine  detecta  est.  Vesica  fellea  utplurimum 
bilis  nigricantis  plena,  et  saepe  multum  aucta, 
invenitur  ;  splenque  saepe  plus  minus  putridus 
existit.  Penes  quoque  plus  minusve  imminu¬ 
tos  invenit  Pringle  ;  neque  ventriculus  ipse,  vel 
caetera  viscera  abdominalia,  morbi  effectus  sera- 
per  manent  immunia. 

Etiam  externa  abdominis  integumenta  inflam¬ 
matione  ejusque  sequelis  interdum  affecta  sunt. 
Glandulas  mesentericas  multum  auctas,  et  lie¬ 
nem  induratum  compluresque  abscessus  in  ejus 
substantia  observavit  Christie. 

CAUSAE  PRAEDISPONENTES. 

Inter  omnes  convenit,  cuncta,  quae  corpus 
infirmant,  homines  huic  morbo  obnoxios  redde¬ 
re,  praecipue  eos  quorum  vires  morbi  praegres¬ 
si  consumpserint ;  nam  in  classibus,  castris  et 
urbibus  obsessis,  illos  quorum  corpora  morbis 
praegressis  debilitata  fuerint,  prae  aliis  dysente¬ 
ria  corripere  videtur. 

Causae  quoque  sunt  animi  affectiones,  ut  me¬ 
tus,  anxietas,  kc*  labor,  vigilia,  excubia,  ebrie¬ 
tas,  calor  magnus,  praesertim  si  humiditate  con¬ 
jungitur,  diaeta  parca,  aqua  impura,  defectio 
aeris,  cibi  animalis  usus  nimius,  vapores  putridi 
cadaverum  quae  insepulta  putrescunt,  vel  vege¬ 
tabilium  putrescentium,  et  incuria  munditiei, 
quae  quidem  omnia  morbi  hujus  actioni  insig¬ 
niter  favent.  Hinc  morbus  saepe  in  classibus, 
castris,  et  urbibus  obsessis  grassare  solet. 

B 

CAUSAE  EXCITANTES. 

Inter  causas  oceasionales  seu  excitantes  con¬ 
tagium,  halitus  cutis  repressus,  frigus  cum  humore 
conjunctum,  fructus  immaturi,  aliaque  bene  mul¬ 
ta  ab  auctoribus  memorantur.  D.  Rush  dysen¬ 
teriam  paludum  anhelitus,  et  contagionis  pro¬ 
lem  *,  Sydenhamus  febrem  introversam  t  appel¬ 
lant. 

Quoad  omnes  autem  has  causas  excitantes,  si 
contagionem  excipiamus,  verisimilius  redditur 
hanc  inertem,  seu  actionis  expertem  in  corpo¬ 
re  sublatuisse,  dum  illae,  frigus  nimirum,  hu¬ 
mor,  et  frugum  abusus,  debilitatem,  mali  neces¬ 
sariam,  induxerint.  Quod  ad  fruges  quidem  at- 
tinet,  eadem  a  Monrone,  Zimmermanno  et  Prin- 
GLio,  in  dysenteriae  curatione  multum  commen¬ 
dantur. 


*  Med.  Ext.  vol:  iv. 


t  Opera. 

CAUSA  PROXIMA. 


De  causa  morbi  hujus  proxima  scriptores 
multum  inter  se  variant.  Quidam,  neque  profec¬ 
to  parvi  nominis,  auctores  materiani  acrem  pro 
causa  proxima  habendam  esse  contendunt  5 
minus  recte  tamen,  si  mihi  judicare  fas  sit ;  plu¬ 
ra  enim  symptomata  per  causam  morbi  proxi¬ 
mam  a  summo  Culleno  redditam,  quam  per 
ullam  aliam  explicari  possunt.  En  Culleni 
verba  celeberrimi 

Proxima  causa  dysenteriae,  aut  saltem  pars 
maxima  causae  proximae  constat  in  constric¬ 
tione  coli  praeter  naturam,  concitante  eodem 
tempore  illos  nisus  spasmicos,  qui  sentiuntur  in 
gravibus  torminibus  et  qui  nisus  deorsum  pro¬ 
pulsi  faciunt  istos  frequentes  sedes  mucosas  et 
tenesmum. 


*  Cullen’s  First  Lines  Practice  of  Physic,  vol.  ii,  p.  57. 

De  causa  quoque  morbi  hujus  proxima  disse¬ 
rens,  celeberrimus  professor  noster  Gregorius 

haec  verba  facit :  Creditur  oriri  a  constricta  ali- 

% 

qua  parte  intestinorum,  praesertim  colo,  quo  fit 
ut  hoc,  quamvis  multum  irritatum,  nihil  fere  de¬ 
mittere  possit 

J-  ‘  •  ■;  ‘ 

RATIO  SYMPTOMATUM. 

Sectis  cadaveribus,  tunicae  villosae  coli  et  rec¬ 
ti,  quae  se^mper  inflammata  reperiuntur,  potis¬ 
simum  insidere  morbum  constat. 

Huic  inflammationi  magna  ex  parte  deben¬ 
tur  multa  sj^mptomata  urgentia.  Quoniam  au¬ 
tem  haec  adeo  num^erosa  existunt,  solummodo 
praecipua  perstringam.  Tormina,  quae  aegrum 
adeo  cruciant,  oriri  videntur  a  stercore  diutius 

'  ;  -T .  ■  r-  ?  c  :  'I  * 

retento.  Id  enim  vi  mechanica  sive  chemica 
intestina  ita  stimulat  et  irritat,  ut  vehementem 


*  Vide  Gregor.  Conspectus  Medicinae  Thoreticae. 

dolorem  excitet.  Quum  intestina  tot  nervis 
sunt  instructa,  cur  a  causis  levissimis  dolore  af¬ 
ficiuntur,  facile  est  colligere.  Tenesmum  affi¬ 
ciunt  summa  debilitas  et  inflammatio  recti,  quae 
a  muci,  morbi  principio,  frequentibus  dejectio¬ 
nibus  educti  defectu,  pendere  videntur.  Tenes¬ 
mum  a  consensu  qui  inter  rectum  imumque  ca¬ 
nalem  alimentarium  intercedit,  provenire,  com¬ 
plures  existimant,  motura,  nempe,  peristalti- 
cum  intestinorum  supra  tormina,  infra  tenes¬ 
mum  gignere.  Dejectiones  mucosae  occurrunt, 
propter  auctam  intestinorum  actionem,  quam 
facit  irritatio,  unde  glandulae,  ibi  sitae,  magnam 
vim  muci  secernunt.  Hic  mucus  indolis  mor¬ 
bidae  est,  quae  irritationem  servat,  crebrisque 
alvi  dejectionibus,  immani  dolore  stipatis,  origi¬ 
nem  praebet.  Dejectiones  sanguineae  pro  cau¬ 
sa  agnoscunt  rupturam  vel  erosionem,  sive,  se¬ 
cundum  Morgagni,  deletionem  vasorum  super¬ 
ficiei  intestinorum  internae  impensorum.  Scy- 
bala  generat  internae  coli  et  recti  superficiei  in¬ 
flammatio  ;  namque  tunicae  eorum  crassiores 
evadunt,  et  spasmodice  afficiuntur,  passimque 

constrictiores,  angustioresque  fiunt,  quas  ob  cau¬ 
sas  faeces  non  redduntur,  sed  tenuior  earum  pars 
stagnando  resorbetur,  crassior  autem  diutius  re¬ 
tinetur,  et  quum  detrudatur,  cellularum  in  qui¬ 
bus  delituerat,  formam  prae  se  fert,  substantiain 
membranas  referentem,  quae  una  cum  dejectio¬ 
nibus  elabitur,  alii  pro  Ijmpha  coagulabili,  alii 
autem  pro  parte  tunicae  villosae  abrasae,  har' 
bent.  Tunicam  villosam  non  abradi  solere,  ni¬ 
si  quum  intestina  gangraena  laborent,  opinatur 
ZiMMERMANNUs.  Hoc  teiuporc  interdum  super¬ 
venit  dysuria,  quam  gignere  creditur  inflamma¬ 
tio  a  recto  vicino  ad  vesicam  propagata,  vel  par¬ 
tium  consensus. 


DIAGNOSIS. 

D.  Rush  Americanus,  et  cel.  Balfour,  Ben? 
galensis,  dysenteriam  intestinorum  febrem  sta- 
tim  appellant,  eamque  ad  eundem  spasmorum  or¬ 
dinem  cui  diarrhoea,  lienteria,  colica,  et  cho- 

lera  annumerantur,  referre  maluerunt.  A  diar¬ 
rhoea  autem  natura  sua  pestifera  et  pyrexia 
plus  minusve  gravi  praegressa  dignosci  potest. 
Porro,  dejectionibus  diarrhoea  laborantibus, 
quippe  copiosae,  et  naturales,  sunt  penitus  diver¬ 
sae,  Lienteria  affectis  ingesta  parum  mutata  ce¬ 
leriter,  nullo  fere  gravi  ventris  dolore  comite, 
dejiciuntur,  quae  res  dysentericis  omnino  diversa 
est.  A  colica  stercoris  vomitu,  umbilici  retrac¬ 
tione,  abdominis  musculorum  spasmis,  alvo  as¬ 
tricta,  et  pyrexia  nulla  praegressa,  secernitur^ 
A  cholera  denique  surarum  spasmis,  humoris 
fellei  vomitione,  ejusdem  simul  dejectione  fre¬ 
quenti,  et  pyrexia  nulla  comitante  distinguitur. 


PROGNOSIS. 

Judicium  de  eventu  e  signorum  violentia,  tem¬ 
pore  quod  malum  duraverit,  aegri  viribus,  et 
remediorum  eftectu,  pendebit.  Si,  ineunte  mor- 
bo,  dejectiones  copiosae  fuerint,  tormina  et  te- 

nes  mus  non  gravis  urgeant,  pyrexia  levior  sitj 
nausea  et  vomitus  parum  fatigant,  nec  aegri  vi¬ 
res  frangantur,  faustus  exitus  jure  sperandus  est. 
Contra,  ubi  desidendi  conamina  frequentiora 
sunt,  ingentem  dolorem  afferunt,  et  parum  aut 
nihil  fere  egerunt,  saevaque  tormina  et  inexple¬ 
bilis  desidendi  cupiditas  et  magnae  debilitatis  in¬ 
dicia,  insignis  puta  dejectionum  faetor,  abdomi¬ 
nis  durities,  lenticulae,  petechiae,  maculae,  vibi¬ 
ces,  animi  deliquium,  sudores  viscidi  et  gelidi^ 
extremorum  frigus,  singultus,  delirium,  et  invi-, 
ta  urinae  et  stercoris  excretio  adsint,  nil  spe¬ 
randum  est* 


RATIO  MEDENDI. 

Medendi  consilia  ex  signis  quae  maxime  ur¬ 
gent,  desumantur  oportet ;  cumque  dysenteria 
itisigniter,  pro  diverso  typo,  facie  externa  aliis¬ 
que  rebus,  variatur,  remedia  praesentissima  et 
tutissima,  eademque  administrandi  ordo  et  prae- 


DE  DYSENTERIA. 


17 


eepta  ex  medici  peritia  semper  pendeant  neces- 
se  est 

Qualecunque  fuerit  mali  stadium,  si  arteria¬ 
rum  pulsus  frequentes,  validi,  et  duri  extiterunt, 
aliaque  inflammationis  signa  adsint,  sanguis 
detrahatur  oportet.  Ubi  partes  inflammatae 
enteritidis  phaenomena  simulant,  idem  auc¬ 
tor  tepidarium,  fotus,  et  vesitatoria  commen¬ 
dat  Cathartica  mitia,  irruente  morbo,  laudan¬ 
tur  :  horum  praecipuae  sunt,  sulphas  magnesiae, 
phosphas  sodae,  infusum  tamarindorum  cum 
senna,  oleum  ricini ;  quod  si  haec  votis  parum 
respondeant,  acriora  cathartica,  pulvis  radicis 
rhei  et  jalapae,  submurias  hydrargyri  dentur 
oportet. 

Enemata,  quippe  intestina  foventia,  emollien¬ 
tia,  doloremque  consopientia,  magno  fructu  ad¬ 
ministrantur.  Ex  rebus  mitissimis,  qualia  sunt  li¬ 
ni  vel  amyli  (cum  opio)  decocta,  jusculum  ovil¬ 
lum,  mimosae  niloticae  solutio,  aqua  tepida, 
constare  debent. 


*  yide  Moseley  on  Tropical  Diseases. 

Diluentia  valde  necessaria  sunt ;  excretione» 
promovent,  acrimoniam  minuunt,  sitim  restin¬ 
guunt,  cursumque  humorum  superficiem  ver¬ 
sus  faciunt.  Blandissima,  serum  nimirum  lactis, 
lac  e  butyratum,  pulmenta  seu  ptisanaria  juscula, 
infusa  althaea,  anteponenda  sunt. 

Cum  dysenteria  ex  halitu  cutis  represso  pro¬ 
venire  fertur,  indusium  laneum,  et  remedia  huic 
excretioni  restaurandae  idonea,  commode  adhi¬ 
beri  possint.  Hoc  consilio  sales  neutrales,  o^ 
pium,  vomitoria  nauseam  cientia,  horumve  com-' 
positiones,  pulvis  nimirum  ipecacuanhae  com-r 
positus,  seu  haustus  ex  vino  antimonii  tartarisati 
et  opii  tinctura  paratus  dentur. 

In  regionibus  tropicis  medici  ob  causas  jam 
memoratas  hydrargyro  in  hoc  morbo  saepissime 
utuntur.  Eorum  multi  nobis  suadent  hoc  me-» 
dicamentum  nihil  profuturum  esse,  nisi  vel  in¬ 
terne  vel  externe  exhibeatur,  donec  ptyalismus 
lenis  supervenerit.  Aliis  autem  auxilium  ab  eo 
sine  salivatione  derivari  visum  est. 

Primo  fere  parvulis  in  dosibus,  scilicet,  unius 
grani  vel  duorum  submuriatis  hydrargyri,  omni 

nocte  et  mane,  et  postea  auctis  paulatim  dosi- 
bm,  donec  signorum  remissio,  vel  fluxus  salivae 
leniter  auctus  appareat,  exhiberi  debet. 

Multi  tamen  primo  exhibent  hoc  medicamen- 
tum  interne  et  externe,  saepius  et  multo  majo¬ 
ribus  dosibus,  scilicet,  trium  vel  etiam  quinque 
granorum.  Si  alvus  nimis  soluta  redditur,  opium 
cum  submuriate  hydrargyri  conjungi  debet. 

Si  morbus  cum  aliqua  hepatis  aflfectione  con- 
sensum  habeat,  aflTricetur  unguenti  hydrargy¬ 
ri  semidrachma  hypochondrio  dextro,  semel  vel 
bis  in  die,  pio  vi  signorum  et  aegri  viribus. 

Moseley  remedia  cutis  halitum  moventia 
praecipue  commendat ;  dysenteriam  enim  intes¬ 
tinorum  febrem  cutis  excretione  repressa  ortam, 
iisdemque  remediis,  quae  humorum  cursum  cu¬ 
tem  versus  efficacissime  festinant,  maximeque 

in  sudore  promovendo,  vi  pollent,  optime  mede- 
ri  opinatur. 

Indusium  kneum,  quippe  quo  cutis  a  frigore 
defenditur,  ejusque  anhelitus  intenditur  in  omni 
dysenteriae  stadio,  insigniter  prodest.  Cunctis 
mali  indiciis  sublatis,  lenis  corporis  exercitatio,- 

tonica,  idoneum  regimenque,  aegri  viribus  ac¬ 
commodatum,  quo  ventriculi  et  intestinorum  vi¬ 
res  restituerentur,  praecipiantur  oportet.  Cura 
simul  adhibenda,  ut  alvi  excretio  naturalis  sit: 
aeger  ad  solitum  vitae  genus,  victusque  ratio¬ 
nem  pauiatim  redeat,  et  mali  causas,  frigus  prae^ 
sertim,  caveat.  ♦ 

